Divales

Divales er en slekt av børstebiller som man gjerne finner på blomster. De er stort sett små til middels store, avlange biller, ofte metallisk fargede, med kroppen dekket av lange, utstående hår. De voksne billene er mer eller mindre altetende, larvene er rovdyr.

Utseende 
Små til middelsstore (1 – 10 mm), avlange biller, de ulike kroppsdelene (hode, bryst og bakkropp) tydelig avsnørt fra hverandre. De fleste har kroppen dekket av lange, utstående hår. Mørke, gjerne med metallglans, gjern med rødlige tegninger på dekkvingene. Hodet er forholdsvis stort og bredt, antennene er middels lange, av varierende form, 10- eller 11-leddete. Brystskjoldet (pronotum)er mer eller mindre firkantet sett ovenfra. Beina er forholdsvis lange, lårene er noe fortykkede, leggene og føttene slanke. Det ytterste fotleddet har forholdsvis store klør som ofte har en tann ved roten.

Levevis 
Larvene er rovdyr og kan finnes i jord, blant løvstrø og under barken på døde trær, også i andre habitater. De voksne billene, som spiser blant annet pollen og små insekter, treffer man ofte på åpne blomster, for eksempel skjermplanter.

Utbredelse 
Slekten er utbredt i Sør-Europa, kanskje særlig i Italia.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien børstebiller, Dasytidae
 Underfamilien børstebiller (Dasytinae)
 Stammen Dasytini Laporte de Castelnau, 1840
 Slekten Divales Laporte de Castelnau, 1836
 Divales bipustulatus (Fabricius, 1781)
 Divales cinctus (Gené, 1839)
 Divales communimacula (Costa, 1847)
 Divales haemorrhoidalis (Fabricius, 1798)
 Divales mauritanicus (Lucas, 1849)
 Divales quadrimaculatus (Olivier, 1790)
 Divales uhligi Majer, 1984
 Divales weisei Schilsky, 1894

Referanser

Eksterne lenker 
 

Børstebiller
Biller formelt beskrevet i 1836
Dyr formelt beskrevet av Francis de Laporte de Castelnau